

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 25.martā Nr.103

 (protokols Nr.4, 14 .p.)

**Par zemes lietošanas mērķa maiņu zemes vienības ar kadastra apzīmējumu 4272 004 0255, ,,Lejas Staļi”, Priekuļu pagastā, Priekuļu novadā, daļai**

 Priekuļu novada pašvaldības dome izskata zvērināta mērnieka Māra Grāvīša elektroniski iesniegtu iesniegumu (16.03.2021., Reg.nr. 3.1-5.2/2021-1284) par zemes lietošanas mērķa noteikšanu zemes vienības ar kadastra apzīmējumu 4272 004 0255, ,,Lejas Staļi”, Priekuļu pagastā, Priekuļu novadā, daļai.

Izvērtējot pašvaldības rīcībā esošo informāciju, konstatēts:

1. Nekustamais īpašums ,,Lejas Staļi”, Priekuļos, Priekuļu pagastā, Priekuļu novadā, ar kadastra numuru 4272 004 0212 sastāv no vienas zemes vienības, ar kadastra apzīmējumu 4272 004 0255 un divām būvēm ar kadastra apzīmējumiem 4272 004 0057 002 un 4272 004 0212 001;
2. Cēsu rajona Vaives pagasta zemnieku saimniecības ,,Lejas Liberti” īpašuma tiesības uz nekustamo īpašumu ,,Lejas Staļi”, Priekuļu pagastā, Priekuļu novadā nostiprinātas Priekuļu pagasta zemesgrāmatas nodalījumā Nr.1000 0025 2707;
3. Cēsu rajona Vaives pagasta zemnieku saimniecības ,,Lejas Liberti” īpašnieka vārdā lūdz noteikt zemes vienības ar kadastra apzīmējumu 4272 004 0255 daļai – nomas zemes vienībai ar kadastra apzīmējumu 4272 004 0255 8001 zemes lietošanas mērķi – lauksaimniecības zeme;
4. Priekuļu novada Priekuļu pagasta teritorijas plānojums ir pārapstiprināts Priekuļu novada domes sēdē 2009.gada 17.septembrī.

Ņemot vērā iepriekš minēto, pamatojoties uz likumu „Par pašvaldībām”, Ministru kabineta 2012.gada 10.aprīļa noteikumiem Nr.263 ,,Kadastra objektu reģistrācijas un kadastra datu aktualizācijas noteikumi” un Ministru kabineta 2006.gada 20.jūnija noteikumiem Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtību”, un Tautsaimniecības komitejas 2021.gada 18.marta lēmumu (protokols Nr.3), elektroniski balsojot tiešsaistē, PAR –13 (Elīna Stapulone, Dace Kalniņa, Aivars Tīdemanis, Jānis Mičulis, Arnis Melbārdis, Aivars Kalnietis, Māris Baltiņš, Baiba Karlsberga, Normunds Kažoks, Sarmīte Orehova, Mārīte Raudziņa, Juris Sukaruks, Elīna Krieviņa), PRET –nav, ATTURAS –nav, Priekuļu novada dome **nolemj**

1. Nekustamajā īpašumā ,,Lejas Staļi”, Priekuļu pagastā, Priekuļu novadā, ietilpstošās zemes vienības ar kadastra apzīmējumu 4272 004 0255 daļai ar kadastra apzīmējumu 4272 004 0255 8001 nomas līguma noslēgšanai apstiprināt zemes lietošanas mērķi – zeme, uz kuras galvenā saimnieciskā darbība ir lauksaimniecība (NĪLM kods 0101);
2. Nomas zemes vienības ar kadastra apzīmējumu 4272 004 0255 8001 platība 0,099 ha;
3. Atbildīgais par lēmuma izpildi Teritorijas plānotājs Juris Pētersons;
4. Kontroli par lēmuma izpildi veic Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone